cyanic-selkie/wikianc huggingface dataset:
Labello
Labello gëtt et a verschiddene Varianten, wéi zum Beispill mat Sonneschutzfaktor. De Produit gëtt et och mat diversen Aromen. D'Käppche vum Stëft huet dann d'Faarf vum jeeweilegen Aroma.
Westhalten
Westhalten ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Bela Lugosi
De Bela Lugosi, gebuer den 20. Oktober 1882 zu Lugos, Banat (deemools Éisträich-Ungarn, haut Rumänien) a gestuerwen de 16. August 1956 zu Los Angeles, Kalifornien, mam richtegen Numm Béla Ferenc Dezső Blaskó, war en ungaresch-US-amerikanesche Schauspiller,. Hien ass virun allem fir seng Rollen an Horrorfilmer bekannt, absënns fir seng Roll als Grof Dracula, an der Verfilmung vun 1931.
Westhalten
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Bela Lugosi
An den Ufanksjore vu senger Schauspillerei huet hie sech och alt de Pseudonym Arisztid Olt gebraucht. "Lugosi" kënnt vun der Uertschaft hier, wou e guebuer ass.
Hien hat ufanks Theaterrollen um Broadway, dorënner och 1927 mat groussem Succès d'Haaptroll an enger Adaptatioun vum Bram Stoker sengem Dracula. 1930 huet den Tod Browning de Lugosi fir d'Verfilmung vum Roman an der Haaptroll engagéiert, wat aus him e Star gemaachhuet. An de Joren duerno huet de Lugosi an enger ganz Rëtsch vu bekannte Filmer vum Horrorgenre gespillt (bal ëmmer dee Béisen oder d'Monster), dorënner Murders in the Rue Morgue (nom Edgar Allan Poe, 1932), White Zombie The Raven, och nom Poe, The Sign of the Vampire (1935), Son of Frankenstein (zesumme mam Boris Karlof), Return of the Vampire (1944). Hien hat awer och Rollen an anere Film-Genren, z. B. an Ninotchka.
An der Nokrichszäit huet d'Intressi beim Publikum un Horror-Filmer ofgeholl, an de Lugosi huet sech mat enger ganzer Rëtsch B-Movies probéiert iwwer Waasser ze halen. Do derbäi koum eng Alkohol- a Morphiumsucht, déi et em schwéier gemaach hunn, a sengem Beruff ze schaffen.
An der Mëtt vun den 1950er Joren huet de jonke Regisseur Edward D. Wood jr. him Rollen a senge B-Movies ginn (de Wood krut spéiderhin am Geck den Titel "Schlechtste Regisseur vun allen Zäiten", wat senge Filmer eng Zort Kultstatus ginn huet). Säi leschte Film war dem Ed Wood säi Plan 9 from Outer Space (1959).
Nora Wagener
D'Nora Wagener, gebuer 1989 an der Stad Lëtzebuerg, ass eng lëtzebuergesch Schrëftstellerin.
Hiren éischte Roman, Menschenliebe und Vogel, schrei, koum 2011 am Verlag Op der Lay eraus. 2012 krut si beim Nationale Literaturconcours den éischte Präis an der Kategorie "Jugend" fir Der Sonntagsgreis.
2017 krut si de Servais-Präis fir hiert Buch Larven.
D'Nora Wagener huet weiderhin eng sëllege Prosawierker a Magazinnen an Zeitunge publizéiert.
Jehan (Moundkrater)
De Jehan ass e klengen Aschlagkrater op der viischter Moundsäit nordwestlech vum Krater Natasha.
Den Numm geet op eng ufanks inoffiziell Bezeechnung vum Blad 39C2/S1 vun der Topophotomap-NASA-Kaarteserie zeréck, déi vun der I.A.U. 1976 iwwerholl gouf.
Buerg Karlštejn
D'Buerg Karlštejn (alen däitschen Numm: Karlstein) ass eng mëttelalterlech Buerg am gotesche Stil, a Béimen, am haitegen Tschechien, eng 25 km südwestlech vu Prag.
Si gouf vum Kinnek a Keeser Karel IV. tëscht 1348 an 1357, warscheinlech no Pläng vum Mathieu vun Arras, als Residenz an Empfanksplaz baue gelooss.
D'Pierle vum Da
D'Pierle vum Da ass e lëtzebuergescht Lidd aus dem Kaméidistéck an zwéin Akten „Op der Juegd“ vum Dicks, deen den Text an d'Musek geschriwwen hat (Opus 42). Déi Dramatesch Gesellschaft zu Letzeburéch huet d'Stéck den 18. Abrëll 1870 an der Stad uropgefouert.
Buerg Karlštejn
D'Kinneks- a Räichinsignien, souwéi eng ganz Rëtsch Reliquie goufen do versuergt, ier se, wéinst den Hussittekricher anzwousch anescht a Sécherheet bruecht goufen.
Se läit bei der Uertschaft Karlštejn an ass als historescht Monument klasséiert.
D'Pierle vum Da
Partitioun
(Pdf)
Signé Arsène Lupin
Signé Arsène Lupin ass e franséisch-italieenesche Film vum Yves Robert aus dem Joer 1959 nom Personnage Arsène Lupin aus de Romaner vum Maurice Leblanc.
Lamativie
Lamativie ass eng franséisch Uertschaft a fréier Gemeng am Departement Lot, an der Regioun Occitanie.
Mathias Thinnes
No sengem Stage am Meedercheslycée vun Esch (1937-1939) koum de Mathias Thinnes den 1. September 1939 als Repetent an den Atheneum a krut do 1941 seng Nominatioun als Professer fir Griichesch, Franséisch a Latäin. Wéinst senger patriotescher Haltung ass de M. Thinnes an d'«Industrie- und Handelsschule» op de Lampertsbierg an duerno, och nach 1941, an d'«Oberschule für Mädchen» op Esch-Uelzecht versat ginn.
Den 30. Mäerz 1942 ass de Mathias Thinnes vun der däitscher Besatzung als Professer ofgesat an an d'Landessippenamt op Koblenz déngschtverflicht ginn. Nom Krich ass hien nees als Professer retabléiert ginn. Am Laf vum Joer 1945 huet de Pierre Frieden hien als Attaché an den Educatiounsministère erageholl, wou hien dann 1949 zum "conseiller de gouvernement" avancéiert ass.
Wärend der wichteger Period vun der Rekonstruktion war den M. Thinnes President vun der Commission des sites et monuments nationaux.
Duerch den "arrêté grand-ducal" vum 22. Mäerz 1951 ass de Mathias Thinnes Direkter vum Iechternacher Kolléisch ginn. Den 1. Abrëll huet hie seng nei Funktioun ugetrueden. Den 1. September 1968 ass hien Direkter vun der Europaschoul vu Karlsruhe ginn. Am September 1971 ass hien an der selwechter Funktioun op Varese gaangen. Den 1. September 1978 ass den M. Thinnes an d'Pensioun gaangen.
De Mathias Thinnes war politesch an der CSV aktiv. Vum 1. Januar 1964 bis den 20. August 1968 war hie Member vum Iechternacher Gemengerot.
De Mathias Thinnes hat sech 1946 mat der Annette Leibfried (*1922) zu Lëtzebuerg bestuet. Si ass de 16. Juni 2012 an der Stad Lëtzebuerg gestuerwen.
Occitanie
D'Occitanie, och Okzitanien (oc:/ca: Occitània) ass eng nei franséisch Regioun, déi am Süde vu Frankräich läit.
Si ass 2014 mat enger Territorialreform duerch d'Fusioun vun de Regiounen Languedoc-Roussillon a Midi-Pyrénées entstanen a gouf no de Regionalwalen am Dezember 2015 aktiv.
Marcel Guill
De Marcel Guill, gebuer den 22. Oktober 1907 zu Dikrech a gestuerwen den 3. Juni 1965 an der Stad Lëtzebuerg war e lëtzebuergeschen Architekt.
Charel Kuddel
De Charel Kuddel ass e Personnage aus der Superjhempserie vum Roger Leiner a Lucien Czuga.
Hien ass dem Superjhemp seng Tarnpersoun an aneren Ech a schafft am Service vun den hoffnungslose Fäll vum Ministère vun den ongeléiste Problemer. Mat Hëllef vu Kachkéis verwandelt e sech an de Superjhemp, deen doduerch ausseruerdentlech Kräfte kritt a fléie kann.
Lunéa
Lunéa ass e Label vun der SNCF fir Nuetszich deen 2004 gegrënnt gouf an zanterhier eng ganz Rei vun Zuchstrecke bedreift.
Charel Kuddel
Hie wunnt mat senger Fra (Félicie Kuddel-Fleck), de Kanner Metti, Sandra a Steve an dem Hond Bernie engem Eefamilljenhaus op 150 Rue de la Patrie zu 6969 Luxusbuerg.
De Charel ass den Adoptivjong vun der Famill Jhempi Kuddel. Kuddels, eng Bauerefamill vun Heihatechnachnidebauchwéi haten hien opgeholl nodeems hie mat engem UFO an hirer Piffkaul gelant war. Och aner Superhelden (Fett-Man, Wander-Woman, Bett-Görl, Spanne-Man, Käpt'n Luxusbuerg, Fläsch-Man) si schonn an der Famill Kuddel opgeholl ginn.
Lunéa
Linnen
Et ënnerscheet ee bei de Lunéa-Linnen tëscht de radialen Linnen, déi als Depart oder Arrivée ëmmer Paräis hunn an den transversale Linnen déi net zu Paräis passéieren.
Pierre Schaack
Pierre Schaack ass den Numm vun ë. a.:
Faleminderit
Faleminderit ass e lëtzebuergesche Kuerzfilm vum éisträichesche Regisseur Nicolas Neuhold. E gouf fir d'éischt am Mäerz 2020 um Luxembourg City Film Festival gewisen.
Ëm wat geet et am Film?
De lëtzebuergesche Kartograph Charles Schaeffer gëtt 1921, am Kader vun enger internationaler Grenzkommissioun, an Albanien geschéckt, fir do méi iwwer Land a Leit déi do wunnen, gewuer ze ginn, fir datt d'Grenz prezis definéiert kéint ginn...
Soss
Dat albanescht Wuert "Faleminderit" heescht Merci op Lëtzebuergesch.
D'Produktioun vum Film gouf mat engem Subsid an Héicht vun 129.949 Euro vum Lëtzebuerger Filmfong ënnerstëtzt.
NGC 2441
Den NGC 2441, ass eng Balkespiralgalaxis am Stärebild Camelopardalis. D'Galaxis gouf am Joer 1882 vum Astronom Wilhelm Tempel mat engem 24 cm-Teleskop entdeckt.
Pierre Arditi
De Pierre Arditi, gebuer den 1. Dezember 1944 zu Paräis, ass e franséische Schauspiller.
Nieft ganz ville Rollen op der Tëlee, ass de Pierre Arditi och am Kino an am Theater ganz aktiv. Ënner der Regie vum bedeitende franséische Regisseur Alain Resnais huet hien an néng Filmer matgespillt. Dernieft war hien awer och a Wierker vu Regisseure wéi Robert Enrico, Jean-Pierre Mocky, Yves Boisset a Claude Lelouch ze gesinn.
Mison
Mison ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Le distrait
Le distrait ass e franséische Film vum Pierre Richard aus dem Joer 1970.
Normandie
D'Normandie ass eng franséisch Regioun. Si ass 2014 mat enger Territorialreform duerch d'Fusioun vun de Regioune Basse-Normandie an Haute-Normandie entstanen. Si gouf no de Regionalwalen am Dezember 2015 aktiv.
Le distrait
Ëm wat geet et am Film?
De Pierre schafft an enger Publicitéitsagence, hie fält mat senge gudden Iddien op, awer leider ass hie meeschtens zerstreet a suergt esou ëmmer fir Duercherneen…
Airplay
Airplay ass e Fachbegrëff aus der Museksindustrie, dee bezeechent, wéi dacks e Lidd op engem Radiosender gespillt gëtt, resp. als Videoclip op engem Televisiounssender gewise gëtt. Wat e Lidd méi dacks gespillt gëtt, wat et eng méi héich Airplay-Quot huet.
Airplay-Charts si Lidderklassementer, an deenen d'Lidder déi op engem bestëmmte Sender lafen, statistesch erfaasst sinn. Déi Charts kënne jee no Segment vum Sender variéieren. Et kënne generesch Klassementer si vun allem wat leeft, oder speziell Airplay-Charts fir bestëmmt Segmenter sinn, wéi zum Beispill Rockmusek oder House.
Am Géigesaz dozou ginn d'Verkafscharts vu (Singelen oder Albumen) de Verkafszuelen no klasséiert.
Ango (Moundkrater)
Den Ango ass e klengen Aschlagkrater op der viischter Moundsäit nordwestlech vum Krater Natasha.
Den Numm geet op eng ufanks inoffiziell Bezeechnung vum Blad 39C2/S1 vun der Topophotomap-NASA-Kaarteserie zeréck, dee vun der I.A.U. 1976 iwwerholl gouf.
Kierch Menster
D'Kierch vu Menster ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Betzder gehéiert.
D'Kierch ass der Mariä Himmelfaart geweit. De Festdag ass de 15. August.
Medeniýet Şahberdiýewa
Si huet am Turkmeneschen Operen- a Balletthaus geschafft. D'Şahberdiýewa gouf mam Gesang vun der Romanz "Bilbil" ("Nuechtegailchen") wäit bekannt.
Kierch Menster
Se steet an der rue de l'église resp. der rue de Roodt-sur-Syre. Ronderëm d'Kierch ass de Kierfecht ugeluecht.
Medeniýet Şahberdiýewa
1975 krut d'Sängerin den Titel Vollekskënschtlerin vun der UdSSR.
Faucogney-et-la-Mer
Faucogney-et-la-Mer ass eng franséisch Gemeng am Departement Haute-Saône am Dall vum Breuchin an der Regioun vun den dausend Weieren.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Sunset Boulevard (Film)
Sunset Boulevard ass en US-amerikanesche Film vum Billy Wilder aus dem Joer 1950.
Ëm wat geet et am Film?
Den Joe Gillis, en Dréibuchauteur mat Geldsuergen, lieft bei der Norma Desmond, engem Filmstar aus der Stommfilmzäit. Enges Mueres läit de Gillis dout an der Schwämm vun der Norma hirer Villa…
Werner Hinz
De Werner Hinz, gebuer den 18. Januar 1903 zu Berlin a gestuerwen den 10. Februar 1985 zu Hamburg, war en däitsche Schauspiller.
Den Hinz krut seng éischt Roll am Theater zu Berlin am Joer 1922 an am Kino am Joer 1934.
Hie war de Papp vun de Schauspiller Knut Hinz a Michael Hinz.
Milly Ludwig
D'Milly Ludwig oder Milena Ludwig, gebuer als Emilie Anna Ludwig de 17. Februar 1927 zu Diddeleng a gestuerwen den 29. Juni 2011 zu Esch-Uelzecht, war eng lëtzebuergesch Liichtathletin an Olympionikin.
An de Krichsjoren huet d'Milly Ludwig mat der Liichtathletik ugefaangen a gouf Member beim beim Cercle des sports Union Dudelange. No 1945 war si op nationalen an internationalen Turnéieren derbäi an huet Lëtzebuerg op den Olympesche Summerspiller 1948 zu London vertrueden.
No 1953 huet si an enger Klouschterschoul enseignéiert a bei der Grënnung vun der nationaler Basketballfederatioun a vum Basketballclub T71 Diddeleng gehollef.
No hir genannt
Am Kader vum internationale Fraendag 2019 huet d'Gemeng Diddeleng am Quartier Lenkeschléi fënnef Stroossen an eng Plaz no Diddelenger Frae genannt, déi an hirer Zäit Virreiderinne waren a sech no hire politeschen, privaten oder berufflechen Iwwerzeegungen engagéiert hunn. Dorënner d'Rue Milly Steinmetz-Ludwig an Erënnerung un d'Milly Ludwig.
Noyers-sur-Jabron
Noyers-sur-Jabron ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Laange Marsch (Rakéit)
Laange Marsch, (Chángzhēng, ofgekierzt CZ (Chang Zheng)), ass de Sammelnumm vun de chineesesche Drorakéiten, dee vum militärstrategesche Marsch vum Mao Zedong ofstaamt. Zoustänneg fir d'Entwécklung an d'Koordinatioun vum Programm ass d'China National Space Administration (CNSA).
Startzentren
Zanter 1984 ginn dräi Startzentre fir déi verschidde Laange-Marsch-Rakéite gebraucht:
Cap-de-la-Madelaine
Cap-de-la-Madeleine ass eng vun de sechs Sektioune vun der kanadescher Stad Trois-Rivières.
Laange Marsch (Rakéit)
Modeller
Et gëtt verschidde Modeller vun der Drorakéit, déi deelweis aus vëlleg ënnerschiddlechen Entwécklungsrichtunge kommen (och innerhalb vun enger Modellrei). D'Rakéite sinn eng Eegenentwécklung vun der Volleksrepublik China, déi deelweis op der Technologie vu sowjetesche Rakéiten aus den 1960er an 1970er Jore baséiert.
D'CNSA hat follgend Bezeechnunge verginn (CZ-Bezeechnunge si mat de respektiven LM-Bezeechnunge gläichwäerteg):
De 15. Oktober 2003 ass et der Volleksrepublik China gelongen, mat enger Drorakéit „Laange Marsch 2F“ (CZ-2F resp. LM-2F) d'Raumschëff Shenzhou 5 mat dem Taikonaut Yang Liwei u Bord an eng Ëmlafbunn ëm d'Äerd zu bréngen. Domat ass China deen drëtte Staat no der Sowjetunioun an den USA, deen eegestänneg bemannt Flich mat selwer entwéckelte Rakéite bedreift.
D'Accidenter vun 1995 an 1996 an d'Auswierkungen op d'Entwécklung
Déi am Ament stäerkste Variant ass de Laange Marsch 3B (CZ-3B resp. LM-3B), déi speziell fir den Transport vu Kommunikatiounssatellitten op Geotransferbunnen ausgeluecht ass. Dës Rakéit gëtt zu engem verhältnisméisseg gënschtege Präis op dem internationale Satellittestartmaart ugebueden, konnt awer bis elo nëmme wéineg Startopträg kréien, well d'USA d'Afuer vun US-amerikanesche Satellittentechnik a China sanktionéierten.
Den offizielle Grond fir d'Verbuet sinn d'Feelstarten an de Joren 1995 an 1996 mat enger CZ-2E resp. CZ-3B bei deene Rakéite kuerz nom Start an engem Nopeschduerf ageschloe respektiv iwwer der Startanlag explodéiert waren, woubäi vill Leit ëmkomm waren.
Zukënfteg Entwécklung
Am Kader vun e puer Pressekonferenzen nom erfollegräichen zweete bemannte Raumfluch vu Shenzhou 6 hat sech de 16. Oktober 2005 de Sun Laiyan, ee vun den Direktere vun der nationaler chineesescher Weltraumagentur CNSA zum Theema „Entwécklung chineesescher Drorakéiten“ ausgeschwat: Hiert Zil wier et, eng Notzlaascht vu 25 t an eng niddreg Äerdëmlafbunn a 14 t an eng geostationär Ëmlafbunn ze transportéieren. Domat ass d'Rei vun de Rakéite vum Typ „Laange Marsch 5“ gemengt, déi änlech wéi d'Ariane 5 eng héichenergetesch, mat flëssegem Waasserstoff (LH2) a Flëssegsauerstoff (LOX) bedriwwen Zentralstuf asetze soll.
Am Juni 2007 hat China ugekënnegt, d'Kapazitéit vun de geplangten Drorakéite vun der Baurei vun 9,5 op 25 t ze vergréisseren.
Provënz Zaire
Zaire ass eng vun den 18 angolanesche Provënzen. Si läit am Nordweste vum Land um Atlanteschen Ozean an ass déi noost Provënz bei der angolanescher Exklav Cabinda. Tëscht de Provënze Cabinda a Zaire läit e Landstreech, deen zur Demokratescher Republik Kongo gehéiert.
D'Provënz huet eng Fläch vu 40.130 km². D'Haaptstad a gréisst Stad ass M'banza Kongo, d'Haaptstad vum fréiere Kongoräich.
Schëld D, 5a
D'Schëld D,5a ass e Verkéiersgebuetsschëld aus dem Lëtzebuerger Code de la Route dat uweist, datt de Wee wou d'Schëld steet fir Vëlosfuerer a Foussgänger reservéiert ass an datt déi anere Benotzer en net benotzen däerfen. D'Vëlosfuerer an d'Foussgänger mussen dëse Wee benotze wann dee laanscht eng Strooss oder e Wee fir Reider féiert a wann deen an déi selwecht Richtung geet.
Provënz Zaire
D'Vollekszielung vun 2014 ass op eng Awunnerzuel vu 567.225 Persoune komm, wat 2,1% vun der Gesamtbevëlkerung vum Angola entsprécht. Déi bei wäitem gréisst Bevëlkerungsgrupp sinn d'Bakongo, déi och am Nopeschland Kongo liewen. Nom angolanesche Biergerkrich ass d'Bevëlkerung staark an d'Luucht gaangen, well vill angolanesch Flüchtlingen am Kongo nees Heem gaange sinn. Wärend dem Krich war d'Provënz eng Bastioun vun der FNLA, an där d'Bakongo dominéiert hunn.
Schëld D, 5a
D'Schëld D,5a weist de Vëlosfuerer an de Foussgänger och nach un, datt se dee fir si reservéierten Deel vum Wee benotze mussen an datt se net d'Recht hu fir den aneren Deel ze benotzen. D'Symboler weisen u wat fir en Deel vum Wee vu wiem benotzt muss ginn; d'Symboler kënnen ëmgedréint sinn. D'Vëlosspur an de Wee fir Foussgänger musse getrennt sinn duerch e wäissen duerchgezunne Stréch oder duerch e Belag deen eng aner Faarf oder Struktur huet.
Originaltext aus dem Code de la Route
'5a. Chemin obligatoire pour cyclistes et piétons' - ''Le signal D,5a indique que le chemin à l'entrée duquel il est placé est réservé aux conducteurs de cycles et aux piétons et que les autres usagers n'ont pas le droit de l'emprunter. Les conducteurs de cycles et les piétons sont tenus d'utiliser ce chemin, si celui-ci longe une chaussée ou un chemin pour cavaliers et va dans le même sens. Le signal D,5a indique en plus aux conducteurs de cycles et aux piétons qu'ils doivent emprunter la partie du chemin qui leur est réservée, et qu'ils n'ont pas le droit d'emprunter l'autre partie. Les symboles indiquent la partie du chemin qui doit être empruntée par la catégorie d'usagers représentés; ils peuvent être inversés. La voie cyclable et le chemin pour piétons doivent être séparés soit par l'application d'une ligne blanche continue, soit par des revêtements de couleurs ou de structures visiblement différentes.''.
Arsène Lupin contre Arsène Lupin (Film 1962)
Arsène Lupin contre Arsène Lupin ass e franséisch-italieenesche Film vum Édouard Molinaro aus dem Joer 1962 nom Personnage Arsène Lupin aus de Romaner vum Maurice Leblanc.
Ëm wat geet et am Film?
De Film fänkt u mam Begriefnes vum Arsène Lupin. Hien hannerléisst zwéi Jonge vun zwou verschidde Mammen. Déi zwéi Jongen, de François de Vierne (Jean-Claude Brialy) an de Gérard Dagmar (Jean-Pierre Cassel), kenne sech awer net…
Iowa
An der Kolonialzäit war den haitege Staat en Deel vun der franséischer an der spuenescher Louisiane; dowéinst ass och haut nach de Fändel vum Iowa op de franséische Fändel modeléiert. Nodeems den Territoire vun de Vereenegte Staaten opkaf gouf, hunn d'Awunner d'Fëllement fir eng Ekonomie geluecht, déi op der Landwirtschaft baséiert huet. Obwuel déi och haut nach eng wichteg Roll spillt, ass et dem Iowa gelongen, seng Wirtschaft an der zweeter Hallschent vum 20. Joerhonnert ze diversifizéieren. Industrie, Biotechnologie a Finanz- a Versécherungsdéngschtleeschtunge spillen eng wichteg Roll.
Geographie
Iowa läit am Mëttlere Westen. Am Oste grenzt en un de Mississippi River an am Westen un de Missouri River an de Big Sioux River. D'Nopeschstaate si Wisconsin an Illinois am Osten, Missouri am Süden, Nebraska a South Dakota am Westen a Minnesota am Norden.
Nic May
Den Nic May och nach Nicolas May, gebuer den 30. September 1927 zu Nidderkuer a gestuerwen 12. Januar 2006 an der Stad Lëtzebuerg, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1948 zu London vertrueden.
Tëscht dem 26. Juli 1948 am 16. Januar 1955 huet den Nicolas May 27-mol fir déi lëtzebuergesch Foussballnationalekipp gespillt.
Panamahutt
E Panamahutt ass en Hutt, deen aus de gewiefte Blieder vun der Planz Carludovica palmata gemaach gëtt. Anescht, wéi den Numm mengen deet, kommen d'Panamahitt net aus Panama, mä aus Ecuador. Do ginn se sombrero de paja toquilla, "Hutt aus Toquilla-Stréi" genannt.
Hautdesdaags ginn déi meescht vun deenen Hitt zu Cuenca gemaach. Se ginn och haut nach op der Hand fabrizéiert, et dauert ee bis zwee ganzer Deeg, bis en Hutt fäerdeg ass. Déi vu Montecristi gëllen als déi bescht, well se am rengste gewieft sinn an ze soen e Liewe laang halen. Deenen hir Fabrikatioun brauch dann och e puer Méint.
Marisa Berenson
D'Marisa Berenson, gebuer de 15. Februar 1947 zu New York, ass eng US-amerikanesch Schauspillerin.
Bedeitend Filmer mat der Marisa Berenson sinn 1972 Cabaret vum Bob Fosse an 1975 Barry Lyndon vum Stanley Kubrick. 1997 hat si och eng Haaptroll an der lëtzebuergescher Koproduktioun Elles vum Luís Galvão Teles.
This Property Is Condemned
{{Infobox Film nei
This Property Is Condemned ass en US-amerikanesche Film vum Sydney Pollack aus dem Joer 1966 no engem Theaterstéck vum Tennessee Williams.
Ëm wat geet et am Film?
D'Alva Starr e jonkt Meedche lieft an den 1930er Joren an enger klenger aarmer Stad. D'Alva gesäit eng Chance fir sech, wéi den Owen Lagate an der Stad opdaucht…
Rosa (Moundkrater)
De Rosa ass e klengen Aschlagkrater op der viischter Moundsäit nordwestlech vum Krater Natasha.
Den Numm geet op eng ufanks inoffiziell Bezeechnung vum Blad 39C2/S1 der Topophotomap-NASA-Kaarteserie zeréck, dee vun der I.A.U. 1976 iwwerholl gouf.
Cressensac
Cressensac ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2019 huet Cressensac mat Sarrazac fusionéiert fir déi nei Gemeng Cressensac-Sarrazac ze bilden, an ass zanterhier eng delegéiert Gemeng vun där Gemeng.
Oderen
Oderen ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Venantino Venantini
De Venantino Venantini, gebuer als Enrico Venantino Venantini de 17. Abrëll 1930 zu Fabriano a gestuerwen den 9. Oktober 2018 zu Viterbo, war en italieenesche Schauspiller.
Hien huet bis haut (2015) an iwwer 180 Kinos- an TV-Filmer matgespillt, dorënner eleng an 8 mam Georges Lautner als Regisseur. Hie war an Niewerollen a Filmer vu bedeitende Regisseure wéi Franco Rossi, Carol Reed, Dino Risi an Ettore Scola awer och a bëllegen italieeneschen Horror-, Fantasy- a Sexfilmer ze gesinn.
Hien ass de Papp vum Schauspiller Luca Venantini.
Edouard Oster
Den Edouard Oster, gebuer de 26. Abrëll 1880 zu Bouneweg an der deemoleger Gemeng Hollerech, a gestuerwen de 27. Oktober 1965 an der Stad Lëtzebuerg, war e Professer, Lycéesdirekter an Historiker.
Hien huet, vun 1908 bis 1912, der Prinzessin Marie-Adélaïde vu Lëtzebuerg, der spéiderer Groussherzogin, Privatunterricht ginn.
Vun 1934 bis ufanks vum Zweete Weltkrich war hien Direkter vum Meedercherslycée um Lampertsbierg. 1941 gouf hie vun den däitsche Besatzer zwangspensionnéiert. Bei der Liberatioun huet d'Regierung hien zum Direkter vum Rapatriement ernannt, fir d'Zwangsrekrutéiert, déi nach a sowjetesche Krichsgefaangenelager festgehale goufen, heem ze kréien. Säin eegene Jong blouf op der Ostfront vermësst.
1946 krut hie vun der lëtzebuergescher Regierung den offiziellen Titel "Éierendirekter vum Stater Meedercherslycée".
Den Edouard Oster huet, ënner dem Titel "Die bäuerlichen Besitzverhältnisse vor 300 Jahren", reegelméisseg am Lëtzebuerger Bauere-Kalenner vun 1953 bis 1981 d'"Feuerstättenverzeichnis von 1656" erausbruecht. Zanter 1929 war den Edouard Oster, deen nach aner Publikatiounen opzeweisen huet, Member vun der Section historique vum Institut grand-ducal. Hien ass och ee vun de Grënner vun der Section de linguistique, de folklore et de toponymie (haut Section de linguistique, d'ethnologie et d'onomastique) am Joer 1935.
Um Houwald dréit eng Strooss säin Numm.
Schëld D, 5b
D'Schëld D,5b ass e Verkéiersgebuetsschëld aus dem Lëtzebuerger Code de la Route dat uweist, datt de Wee wou d'Schëld steet fir Vëlosfuerer a Foussgänger reservéiert ass an datt déi anere Benotzer en net benotzen däerfen. D'Vëlosfuerer an d'Foussgänger mussen dëse Wee benotze wann dee laanscht eng Strooss oder e Wee fir Reider féiert a wann deen an déi selwecht Richtung geet.
D'Schëld D,5a weist de Vëlosfuerer an de Foussgänger och nach un, datt si de Wee zesumme benotze kënnen an datt si Uecht gi mussen, sech net géigesäiteg ze behënneren oder a Gefor ze bréngen.
Originaltext aus dem Code de la Route
'5a. Chemin obligatoire pour cyclistes et piétons' - ''Le signal D,5b indique que le chemin à l'entrée duquel il est placé est réservé aux conducteurs de cycles et aux piétons et que les autres usagers n'ont pas le droit de l'emprunter. Les conducteurs de cycles et les piétons sont tenus d'utiliser ce chemin, si celui-ci longe une chaussée ou un chemin pour cavaliers et va dans le même sens. Le signal D,5b indique en plus aux conducteurs de cycles et aux piétons qu'ils peuvent emprunter le chemin en commun, et qu'ils ont l'obligation réciproque de ne pas se gêner ni de se mettre en danger''.
Brimmeyr
Brimmeyr ass de Familljennumm vun ë. a. follgende Persounen:
Nebraska
Nebraska ass e Staat an de Great Plains an am Mëttlere Weste vun den USA.
Bevëlkerung
2015 gouf geschat, datt iwwer 1.896.000 Leit am Staat gewunnt hunn, vun deene sech 89,1 % als wäiss Amerikaner, 10,4 % als Hispanic/Latino, 5 % als Afroamerikaner, 2,3 % als asiatesch an 1,4 % als Indianer identifizéiert hunn, woubäi ee méi wéi eng Kategorie konnt uginn.
Ekonomie
D'Duerchschnëttsakommes louch tëscht 2010 an 2014 bei 52.400 US-Dollar pro Stot a 27.339 USD op de Kapp.
Sarrazac (Lot)
Sarrazac ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2019 huet Sarrazac mat Cressensac fusionéiert fir déi nei Gemeng Cressensac-Sarrazac ze bilden, an ass zanterhier eng delegéiert Gemeng vun där Gemeng.
CR337
Den CR337 ass e Chemin repris am Kanton Klierf a geet vu Breedelt an nordwestlecher Richtung bis op d'belsch Grenz bei Beesslek.
Den CR337 ass ronn 13,8 km laang.
Les Omergues
Les Omergues ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Schëld D, 5aa
D'Schëld D,5aa ass e Verkéiersgebuetsschëld aus dem Lëtzebuerger Code de la Route dat d'Enn vum obligatoresche Wee fir Vëlosfuerer a Foussgänger uweist.
Originaltext aus dem Code de la Route
'5c. Fin du chemin obligatoire pour cyclistes et piétons' - Le signal D,5aa indique la fin d'un chemin obligatoire pour cyclistes et piétons.
Missouri
De Missouri ass e Staat am Mëttlere Weste vun den USA.
Bevëlkerung
2015 gouf geschat, datt iwwer 6.083.000 Leit am Staat gewunnt hunn, vun deene sech 83,3 % als wäiss Amerikaner, 11,8 % als Afroamerikaner, 4,1 % als Hispanic/Latino, 2 % als asiatesch an 0,6 % als Indianer identifizéiert hunn, woubäi ee méi wéi enger Kategorie konnt uginn.
Ekonomie
D'Duerchschnëttsakommes louch tëscht 2010 an 2014 bei 47.764 US-Dollar pro Stot a 26.006 USD op de Kapp.
Franciscus (Poopst)
De Franciscus (fr: François, de: Franziskus, en: Francis), mat biergerlechem Numm Jorge Mario Bergoglio, gebuer de 17. Dezember 1936 zu Buenos Aires an Argentinien, ass zanter dem 13. Mäerz 2013 Poopst.
Den 266. Bëschof vu Roum gouf um Enn vum zweeten Dag vun der Konklav gewielt. Hien ass deen éischte Jesuitt, deen éischte Latäinamerikaner an deen éischten Net-Europäer zanter méi wéi 1200 Joer, deen op déi Plaz gewielt gouf. Hie war bis zur Wal zum Poopst Äerzbëschof vu Buenos Aires. Duerch säi Poopstnumm, stellt hie sech an d'Nofolleg vum Franz vun Assisi, dem Hellege vun den Aarmen.
Biographie
De Jorge Mario Bergoglio ass de Jong vun italieeneschen Awanderer, dem Mario an der Regina Bergoglio. 1958 ass hien an de Jesuittenuerden agetrueden an huet Theologie a Philosophie um Colegio Máximo San José zu San Miguel studéiert. Den 13. Dezember 1969 gouf hien zum Priister geweit. Zu San Miguel war hien och Novizemeeschter an huet Theologie ënnerriicht.
Vun 1973 bis 1979 war de Bergoglio Provënzialprior an Argentinien. An de Joren 1980 bis 1986 war hie Rekter vun der Philosophescher an Theologescher Fakultéit vu San Miguel. Säin Theologiestudium huet hien 1986 mat engem Fuerschungsopenthalt zu Frankfurt am Main weidergefouert an zwar op der Philosophesch-Theologescher Héichschoul Sankt Georgen. Hien huet awer net promovéiert. Duerno huet hien zu Córdoba als geeschtleche Begleeder geschafft.
Den 20. Mee 1992 gouf hie vum Jean-Paul II. zum Titularbëschof vun Auca a Weibëschof vu Buenos Aires ernannt an de 27. Juni geweit. Den 3. Juni 1997 gouf hien du Koadjutoräerzbëschof vu Buenos Aires an den Nofollger vum Antonio Kardinal Quarracinos, deen den 28. Februar 1998 gestuerwen ass. Gläichzäiteg war de Bergoglio och Bëschof vun de Gleewege vum orientalesche Ritus an Argentinien. 2001 gouf hien du Kardinol.
Vum 8. November 2005 bis den 8. November 2008 war hie President vun der Argentinescher Bëschofskonferenz. Hie war och Member vun der Kongregatioun fir de Gottesdéngscht an d'Sakramentenuerdnung, vun der Kongregatioun fir de Klerus an der Kongregatioun fir d'Instituter vum geweite Liewen a fir d'Gesellschafte vum apostolesche Liewen. De Bergoglio war och nach Member vum Peepstleche Rot fir d'Famill a vun der Peepstlecher Kommissioun fir Latäinamerika.
De Bergoglio hat scho bei der Konklav 2005 vill Stëmmen als Alternativkandidat zum Joseph Ratzinger kritt.
Pastoraalt Wierken
De Bergoglio charakteriséiert eng grouss pastoral Erfarung. Hien ass bekannt dofir, datt hie sech mat klore Wierder an Aktioune fir déi manner Bemëttelt asetzt a fir sozial Gerechtegkeet, géint d'Korruptioun, d'Mafia, den Drogen- a Mënschenhandel wéi och géint d'Prostitutioun kämpft.
Kritik
Dem Bergoglio seng Roll wärend der argentinescher Militärdiktatur ass ëmstridden. A Mënscherechtskreesser gëtt him virgehäit, der Junta ze nogestanen ze hunn. ,, Och wéinst senger homophober Haltung wärend der Aféierung vum gläichgeschlechtleche Bestietnes an Argentinien, dat hien ënner anerem als "anthropologesche Schrëtt no hannen" beschriwwen huet, a senger Oppositioun géintiwwer der Ofdreiwung gëtt hie kritiséiert. ,
Place de Metz (Tramshalt)
Place de Metz ass eng Halt op der Linn T1 vum Stater Tramsreseau, déi den 13. Dezember 2020 opgaangen ass.
Lag vun der Statioun
D'Statioun läit um nërdleche Wupp vun der Neier Avenue am Quartier Gare vun der Stad Lëtzebuerg, tëscht de Statiounen Hamilius am Norden a Paräisser Plaz / Place de Paris am Süden. D'Statioun läit direkt bei der Metzer Plaz, no där se och genannt ass.
Infrastruktur
D'Statioun huet 2 Gleiser mat jeeweils engem säitleche Quai an ass mat elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel.
Et ass déi eenzeg Statioun, déi net mat Tramshaisercher ausstafféiert ass an do dernieft ass den Numm vun der Statioun net op de Quaien ugeschloen.
Jean-François Ortmans
De Jean-François Ortmans gebuer de 5. August 1805 zu Verviers an och do gestuerwen den 2. Februar 1885 war e belsche liberale Politiker vu Verviers.
Den Ortmans war 1848 zu Verviers an de Gemengerot gewielt ginn, wou en dann 1849 Schäffe gouf. 1855 gouf e Buergermeeschter an ass dat drësseg Joer bis zu sengem Doud bliwwen.
Am Unterrechtswiesen huet hie sech fir eng Beruffsschoul agesat, eng Schoul fir Meedercher, an eng Museksschoul. Den ale Kolléisch gouf 1871 duerch en neie modernen Atheneum ersat.
Bunny Godillot
D'Bunny Godillot, gebuer als Chantal Godillot den 2. Februar 1960 zu Paräis, ass eng franséisch Schauspillerin a Filmregisseurin. Si trëtt och ënner dem Pseudonym Bunny Schpoliansky op.
Jean-François Ortmans
Fir un hien z'erënnere gouf e puer Joer no sengem Doud zu Verviers de monumentalen Ortmans-Buer opgericht mat senger Büst op engem Stäil.
Pierre Schaack (Architekt)
De Pierre Schaack, gebuer de 17. Januar 1906 zu Dikrech a gestuerwen den 30. Mäerz 1980 an der Stad Lëtzebuerg war e lëtzebuergeschen Architekt.
Portal Lëtzebuerg/Neist Artikelen/Archiv 2008
Dat hei ass d'Archiv vun den neien Artikelen, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
2008
Dës Lëscht ass net 100 % vollstänneg. Mä déi allermeescht Artikelen an Zesummenhank mat Lëtzebuerg sinn hei opgefouert.
Viaggio in Italia
Viaggio in Italia ass en italieenesch-franséische Film vum Roberto Rossellini aus dem Joer 1954.
Ëm wat geet et am Film?
De Film erzielt d'Problemer vun enger brittescher Koppel op enger Rees duerch Italien.
Schorenshaff
De Schorenshaff ass e Lieu-dit an e Bauerenhaff am Kanton Gréiwemaacher.
Geographie
De Lieu-dit läit op enger Héicht vun 277 m, südëstlech vu Wecker, op der Kräizung vum CR133 mam CR139. Den CR133 dee vum Schorenhshaff op Wecker leeft, mécht d'Grenz tëscht der Gemeng Manternach am Norden an de Gemenge Biwer (am Südwesten) a Gréiwemaacher (am Südosten).
Déi eenzeg Postadressen (Haiser 1 an 2) leien an der Gemeng Manternach, iwwerdeems e Stall vis-à-vis vum Haff um Territoire vu Gréiwemaacher läit.
„Poelzig-Haus“
Nërdlech vum Bauerenhaff steet um Flouer Wäibierg en hëlzene Chalet deen 1921 vum däitschen Architekt Hans Poelzig entworf gouf. Op engem einfache rechtwénkelegem Grondrëss huet de Poelzig d'Haus entworf fir datt et an den „Deutschen Werkstätten“ a Serie kéint hiergestallt ginn. Aus dem Projet ass awer näischt ginn.
D'Haus gouf 1921/22 am Optrag vun engem Member vun der Famill Esslen gebaut, déi och Proprietär vum Haff war. Wéinst Streidereie bannent der Famill huet de Bauhär de Chalet opginn an e stoung eng Zäitchen eidel. 1953 huet den Holzhändler Victor Sinner de Chalet kaaft a komplett renovéiert. 1984 ass en dunn nees an aner Hänn komm.
Gare Verviers-Ouest
D'Gare Verviers-Ouest war eng Gare zu Verviers op de Linnen 38A a 37. Et war eng Kappgare, déi haaptsächlech gebaut gi war fir de Wuerentransport vun de villen Textilfabrikanten zu Verviers ze garantéieren.
Beim Ausschaffe vun de Pläng war den Numm Gare Léopold gebraucht ginn. Et war laang iwwer d'Plaz vun der Gare diskutéiert ginn, bis den 18. Mäerz 1840 den definitiven Tracé approuvéiert gouf. Do gouf festgehalen datt d'Gare um Lieu-dit Gérard-Champs fesgehalen. Fir keen ze groussen Niveausënnerscheed mat der Linn 37 ze kréien, gouf e Rampli vun e puer Hektar opgetippt. D'Konstruktioun vum Gebai gouf de 26. Abrëll 1843 dem Entrepener Moreau vu Léck fir 150.000 Frang zougeschloen. D'offiziell Ouverture fir de Verkéier war den 18. August 1843. Wéi dunn am Oktober 1843 d'Streck en Uschloss un dat preisescht Eisebunnsnetz krut gouf et eng international Gare.
Well et eng Kappgare war, gouf et véier Dréischeiwe fir d'Lokomotiven ze dréinen. Dat éischt Joer goufe schonn iwwer 20.000 Passagéier gefouert. Am Éischte Weltkrich gouf praktesch kee Persounentransport méi vu Verviers-Ouest aus gemaach, an d'Gare Verviers-Est huet déi Charge bis den 20. August 1920 iwwerholl. Op deem Dag gouf d'Gare Verviers-Matadi opgemaach déi spéider Verviers-Central sollt ginn.
Dat eenzegt Gebai, dat haut nach besteet ass de fréieren Entrepot vun der Douane, deen opgeriicht gouf fir d'Douanesformalitéite vum Wuerentransport z'erleedegen. Obschonn d'Plaz fir e Wuereschapp vun Ufank u virgesi war, war bis 1858 nach näischt gebaut. D'Expediteuren hunn dunn zesummegeluecht fir e provisoreschen Hangar aus Holz opzeriichten. 1869 gouf iwwer e stengent Gebai discutéiert, awer de Krich vun 1871 huet du verhënnert datt direkt eppes gebaut gouf. Eréischt 1891 gouf de Projet vun engem Gebai mat engem Stack a mat Kelleren approuvéiert. Den 9. Mee 1892 huet d'Stad Verviers dem Staat d'Pläng virgeluecht, mat deem schliisslech den 31. August 1892 eng Konventioun fir de Bau ënnerschriwwe gouf. Dat Gebai dat dunn opgeriicht gouf, ass dat wat haut nach do steet.
Nodeem d'Gare vun 1992 un net méi funktionéiert huet ware vill Gebaier ewechgerappt ginn. Den Entrepot stoung eidel, e gouf vandaliséiert, an ass lues a lues zu enger Ruin degradéiert, déi sollt opgerappt ginn, bis eng hollännesch Hotelsketten dat Ganzt kaaft a restauréiert huet. Dobäi goufen d'Fassaden am Original bäibehalen, just de Quai op der Stroossesäit mam Preau dee schonn méi laang verschwonne war, gouf net méi opgeriicht. Besonnesch ass datt op den zwou Fassaden tëscht de Fënsteren a Wopeform d'Nimm vun all de Stied mat deene Verviers Handel gedriwwen huet, ze gesi sinn.
Do wou d'Gleisanlage waren ass haut e grousse Parking. Op der Plaz vun de Passagéierquaië gouf an de Joren 2003-2005 en Outletcenter opgeriicht, deen awer net besonnesch funktionéiert. 2011 stounge méi 2/3 vun de Geschäfter eidel. Um Rond-point virum fréieren Entrepot ass eng Textilwalz ausgestallt.
Alpha
Alpha (algriichesch, haitegt Griichesch; Majuskel Α, Minuskel α) ass den éischte Buschtaf vum griicheschen Alphabet an huet den numeresche Wäert vun 1.
Ofstamung
D'Zeeche geet op de phenizesche Buschtaf alef zeréck, deen ursprénglech e Stéierkapp duergestallt huet. Wann een e groussen Alpha op de Kapp stellt oder e klengen ëm 90 Grad géint den Auerzärersënn dréint, kann ee nach gutt e Stéierkapp erkennen.
Aus dem selwechten Zeechen hu sech den hebräeschen aleph an den arabeschen alif entwéckelt, aus dem griichesche Buschtaf de laténgeschen A an doraus och de kyrilleschen A.
Alpha = Ufank, Eent
Den Alpha ass den éischte Buschtaf vum griicheschen Alphabet, dofir steet Alpha fir „Ufank“, nach méi symbolesch fir „Geescht“ (ëmgangsproochlech och dat „Héchst“, „Gréisst“, „Bescht“) Alpha ass och d'Zuel Eent vum griicheschen Zifferesystem, doraus leede sech Fachausdréck of:
Tout le monde il est beau, tout le monde il est gentil
Tout le monde il est beau, tout le monde il est gentil ass e franséische Film vum Jean Yanne aus dem Joer 1972.
Ëm wat geet et am Film?
De Film ass eng Satir iwwer privat Radiosstatiounen. Et ass dem Yanne säin éischte Film als Regisseur.
Place de l'Étoile (Stad Lëtzebuerg)
D'Stäreplaz (offiziell: Place de l'Étoile) an der Stad Lëtzebuerg ass eng Plaz, oder éischter eng grouss Kräizung, wou d'Avenue Emile Reuter, d'Areler Strooss, de Boulevard Grande-Duchesse Charlotte, de Boulevard de la Foire an d'Rue de Rollingergrund zesummekommen, mat zousätzlech der Rue Jean-François Boch an der Rue Jean-Pierre Probst e puer Meter méi wäit. Am Reseau vun den Nationalstroosse sinn et d'N51, d'N6 an d'N12, déi hei zesummekommen.
Si ass haut virun allem als eng grouss Broochfläch bekannt, wou an de leschte Joerzéngten Haiser ofgerappt goufen, an d'Bauprojeten derhannert bis ewell (2023) net zustane komm sinn.
Geschicht
1891 war d'Ouverture vum Café Wintersdorf um Eck vun der Areler Strooss an der Stäreplaz. Zu där Zäit - de Stater Park war schonn ugeluecht an déi éischt Haiser goufen um Boulevard Joseph II gebaut - louch d'Stäreplaz nach baussent der Stad. De Café gouf awer séier e beléiften Treffpunkt fir Veräiner, Sportler an Eisebunner; et gi Concerten, Fester, Konferenzen an Ausstellungen do organiséiert. De Café hat eng eege Maartplaz, wou Autoen, Kutschen, Déieren oder och alt Dausenden Eisebunnsschwellen ënner den Hummer koumen. 1896 war e „geheimt Treffen“, bei deem d'Iddi vum Bau vu enger Gare beim Glacis diskutéiert gouf. Aacht Joer nom Treffen ass eng Giddergare opgaangen, vun där aus bis 1955 Wuere mam Charly a Richtung Iechternach transportéiert ginn. Aus der Iddi vun enger Persounegare gouf just eng Tramshalt. De Café Wintersdorf huet Enn vum Zweete Weltkrich seng Dieren zougemaach.
An den 1980er Jore gouf et Pläng, do eng Entrée fir en Tunnel tëscht dem Glacis an der Areler Strooss unzeleeën, deen d'Autobunn op de Kierchbierg (déi haiteg Avenue Kennedy) besser un de Zougang zu där an d'Belsch ubanne sollt. Doraus ass awer schlussendlech näischt ginn (eenzegt konkreet Resultat vun deene Pläng ass d'Ënnerféierung ënnert dem Rond-Point Schuman). An déi Zäit fält den Ufank vum Opkaf vun den Terraine ronderëm d'Plaz, haaptsächlech vum Willy Hein, en Immobiliëpromoteur, deen eng sëllege Citéen a Parkhaiser doruechter gebaut huet.
Parallel dozou goufe Grondstécker an Haiser opkaaft, verfalen an dann ofrappe gelooss, mat Dosende vu Prozesser déi dat ganzt begleet hunn. Net méi einfach gouf d'Saach doduerch, datt de Staat zwar an der Tëscht déi meescht - awer net all - Terrainen opkaaft hat, ma d'Stad Lëtzebuerg e Wiertchen iwwer Bebauungspläng a Baugeneemegunge matzeschwätzen hat, an de Staat och net onbedéngt selwer als Baupromoteur optriede wollt. All puer Joer huet e Politiker - Minister oder Buergermeeschter - ugekënnegt, dee "Schandfleck" géif elo endlech geschwë verschwannen, mä ouni Resultat.
2007 huet eng Immobilien-Investmentgrupp, Andromeda Investissement, am Partenariat mat Investoren aus dem Katar, dem Willy Hein, an engem Garagist, deen als eenzegen nach do gewunnt huet, hir Terrainen ofkaaft. Si wollten do en Akafszenter bauen, dat awer vum Gemengerot als ze flappeg verworf gouf. Nodeems de PAP an der Tëschenzäit geännert gi war, gouf e puer Joer drop en neie Projet vun Akafszentrum a Wunnenge geneemegt. Ma Andromeda an den Hein - deen e puer Terraine fir sech gehalen hat - goufe sech net eens, soudatt schlussendlech d'Katari sech zeréckgezunn hunn an hir Terraine fir geschaten 135 Milliounen Euro un de Staatsfong vun Abu Dhabi verkaaft hunn.
Well et och soss doruechter ëmmer méi Projete vun Akafszentre gouf, net zulescht de Royal Hamilius nobäi, ass dësen ongewëss. Am Mee 2018 dann och gouf bekannt, datt d'Iddi vun engem Shoppingzenter mat Büroen uewendriwwer ewell verworf wier, geplangt sinn amplaz Luxuswunnengen. Dës Ännerung muss nach vun der Stad Lëtzebuerg approuvéiert ginn.
2020 ass d'Situatioun esou, datt just zwee Gebaier do stinn: op der Parzell F Büroe vun Axxa an op der Parzell E, 6 Appartementshaiser. Op de Parzellen A an D sinn ewell Büroen a Wunnenge geplangt, an op de Parzelle B an C, wou virdrun d'Akafsgalerie hätt sollen hikommen, Luxuswunnengen.
Den Hein huet op enger Mini-Parzell vun 2 Quadratmeter eng Statu vun engem Elefant opriichte gelooss, als, wéi hie sot, Symbol fir déi, déi duerch hir Flappegkeet e grousse Projet verhënnert hätten.
Am September 2020 gouf en neie Projet vu BC Partners-Felix Giorgetti virgestallt, bei deem 600 Wunningen, Büroen, Geschäftslokaler, Restauranten, e Multiplex-Kino mat fënnef Säll, e Fitnessclub an eg Maarthal mat Iesse geplangt sinn. D'Busse sollen eng ënnerierdesch Gare kréien, den Ufank vun der Areler Strooss soll fir eng nei Tramslinn a Fousgänger reservéiert sinn, iwwerdeems den Autostraffik, deels ënnerierdesch, ronderëm en 10-stäckegen Haiserblock geleet gëtt.
Halt "Stäreplaz / Etoile"
De 27. Juli 2018, am Laf vun den Ausbauaarbechte vum Stater Tram, gouf d'Halt Stäreplaz / Étoile a Betrib geholl. Si war bis Dezember 2020 provisoreschen Terminus. Zanter Mëtt September 2018 gëtt dernieft och eng Busgare vu verschiddene Buslinnen ugefuer, fir tëscht deenen zwee Transportmëttelen ëmzeklammen.
Spéiderhi soll eng zweet Halt op den Ufank vun der Areler Strooss hikommen, fir eng nei Tramslinn op Mamer, déi vun do fortfiert, resp. ofzweigt.
Biller
D'Stäreplaz 2017:
Jean Lammar
De Jean Lammer, gebuer de 7. Mäerz 1905 an der Stad Lëtzebuerg an och do gestuerwen den 23. Juni 1979, war e lëtzebuergeschen Architekt.
No senge Secondairesstudien huet de Jean Lammar eng Rëtsch Stage bei lëtzebuergeschen a franséischen Architekte gemaach ier hien dunn op Nanzeg an eng Spezialschoul goung. Uganks vun den 1930er Joren huet hien du säin Architektebüro opgemaach.
Saint-Geniez
Saint-Geniez ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
La Bruyère (Haute-Saône)
La Bruyère ass eng franséisch Gemeng am Departement Haute-Saône am Dall vum Breuchin.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Karol Dobiaš
De Karol "Patino" Dobiaš, gebuer den 18. Dezember 1947 zu Handlová an der haiteger Slowakei, ass e fréieren tschechoslowakesche Foussballspiller op de Verdeedeger- a Mëttelfeld-Positiounen a Foussballtrainer.
Schottescht Parlament
D'schottescht Parlament (op Schottesch-Gälesch: Pàrlamaid na h-Alba, op Scots: The Scots Pairlament) ass d'Parlament vu Schottland. Et gëtt och nach Holyrood genannt, benannt no dem Stadvéirel vun der Haaptstad Edinburgh, an deem et läit.
Karol Dobiaš
Hien huet a senger Profiscarrière ënner anerem fir Clibb FC Spartak Trnava, Bohemians Prag 1905 a K.S.C. Lokeren (BE) gespillt. Den Dobiaš war bekannt als Spiller vum Trnavaer Spartak an als senge "Star".
Schottescht Parlament
D'Parlament besteet aus enger Chamber mat 129 Deputéierten, déi demokratesch fir eng Mandatsdauer vu véier Joer gewielt ginn. Bei de Walen 2016 krut d'Scottish National Party (SNP) d'Majoritéit vun de Sëtz.
Karol Dobiaš
Vun 1967 bis 1979 huet den Dobiaš och 70-mol fir déi tschechoslowakesch Foussballnationalekipp gespillt an dobäi 5 Goler geschoss.
Schottescht Parlament
Geschicht
Dat ursprénglecht Parlament vu Schottland war d'legislativ Institutioun am onofhängege Kinnekräich Schottland an huet vum fréien 13. Joerhonnert un bis 1707 existéiert. An deem Joer sinn d'Kinnekräich Schottland an d'Kinnekräich England vereent ginn fir d'Kinnekräich Groussbritannien ze bilden. Doropshinn hunn d'schottescht an d'englescht Parlament opgehalen z'existéieren; hir Funktiounen huet d'Parlament vu Groussbritannien zu Westminster am Zentrum vu London iwwerholl.
Karol Dobiaš
No der Retraite als Spiller huet de Karol Dobiaš als Trainer geschafft. Hien huet eng duebel Nationalitéit : vun Tchechien a vun der Slowakei.